SPRÁVA ZO ZAHRANIČNEJ PRACOVNEJ CESTY 

1.	ÚČASTNÍK ZPC

Meno: 				Ľubomír
Priezvisko:			GULÁN			 	Titul: MUDr..
Funkcia:			odborný pracovník pre vzdelávanie 
Znalosť jazykov:		anglicky, nemecky, rusky
Názov organizácie:		Antidopingová agentúra SR
Adresa:			Hanulova 5/C, 841 01 Bratislava 

2.	ZAHRANIČNÁ PRACOVNÁ CESTA

Štát:				Írsko
Mesto:				Dublin
Termín:			7. – 8. marec 2018
Prijímajúca organizácia:     	Sport Ireland
Adresa:	The Irish Law Society, Blackhall Place, Dublin 7

Účel cesty:	 Advisory Group on Education (T-DO ED)
	
Spôsob financovania: 	ZPC bola plne financovaná z rozpočtu Antidopingovej agentúry SR.

3.	RÁMCOVÝ PROGRAM POBYTU

Dátum/čas:	6. marec 2018		prílet	
7. marec 2018 	T-DO     9:00 - 17:30
	8. marec 201á	 	T-DO      9:00 - 12:00
		Tlačová konferencia 	12:30 - 15:30
9. marec 2017		odlet	

Navštívená organizácia:	Sport Ireland

Kontaktované osoby:	Zástupcovia Írskej antidopingovej agentúry, WADA a Rady Európy.
	Odborní pracovníci a zástupcovia národných antidopingových organizácií
	
Kontaktné adresy:	Adresár nezverejňujeme. 

4.	PRIEBEH ROKOVANÍ

Zahraničná pracovná cesta sa uskutočnila s cieľom plnenia úloh pracovnej skupiny T-DO a výmeny informácií a praktických skúseností v súvislosti s tvorením novej Medzinárodnej normy pre informácie a vzdelávanie (ISIE) WADA. Hlavným cieľom je zavedenie vzdelávania v oblasti antidopingu pre športovcov, sprievodný personál a aj verejnosť.

Stretnutie bolo organizované Írskou antidopingovou agentúrou (Sport Ireland) v spolupráci s Radou Európy. Pracovná skupina schválila doplnenú zápisnicu z minulého zasadnutia, bola oboznámená s novými materiálmi na pripomienkovanie a doplnenie. V odbornej časti boli predstavené projekty športových federácií a v okrúhlej diskusii si členovia vymenili praktické skúsenosti z posledného obdobia.

Rokovanie otvorila predsedkyňa T-DO Ms Attard. Po schválení agendy a zápisnice z minulého zasadnutia v Minsku zástupca WADA Tony Cunningham predstavil už hotovú pracovnú verziu Medzinárodnej normy pre vzdelávanie a informácie (ISIE). Predložili sa pripomienky k schvaľovaciemu procesu, ktorý bude prebiehať súbežne s revíziou Kódexu 2021 a adoptovaná by mala byť na Svetovej konferencii v novembri 2019. Pracovné skupiny diskutovali o cieľových skupinách, doporučených postupoch a stanovení minimálnych požiadaviek pre vzdelávanie športovcov a sprievodného personálu.

Ohľadne prvého kola pripomienkovanie revízií WADA Kódexu 2021 sa účastníci zhodli na tom, že každá národná antidopingová organizácia pošle svoje vlastné návrhy pracovnej komisii do 31. marca 2018.

Druhý deň boli znova vytvorené pracovné skupiny, na ktorých sa pokračovalo v doĺňaní článkov do Medzinárodnej normy. Na záver boli predstavené závery vyplývajúce z materiálov jednotlivých pracovných skupín a bolo nám oznámené, že všetci účastníci dostanú cirkulujúci e-mail so súhrnnými informáciami na doplnenie a pripomienkované konanie.

Po skončení zasadnutia pracovnej skupiny sa konala tlačová konferencia Írskej antidopingovej agentúry, na ktorej bola predstavená Výročná správa za rok 2017. Zostrih konferencie bol odvysielaný vo večerných správach v televízii.

5.	ODPORÚČANÉ ZÁVERY

		SADA vykonáva svoju činnosť v oblasti vzdelávania v súlade so Svetovým antidopingovým kódexom, v priamej spolupráci a koordinácii so Svetovou antidopingovou agentúrou (WADA).
V súvislosti s prípravou nového Svetového antidopingového kódexu a Medzinárodnej normy pre vzdelávanie, je potrebné zosúladiť jednotné postupy medzi participujúcimi národnými antidopingovými organizáciami, aby sa vytvorila spoločná platforma, ktorá by bola akceptovaná všetkými signatármi. V tomto zmysle bude ADA SR nadväzne:   
-	rozširovať vzdelávacie aktivity smerom k mladej populácii
-	sprístupňovať informácie prostredníctvom digitálnych médií;			
-	kontrolovať dodržiavanie antidopingových pravidiel v národných športových zväzoch

6.	PRÍNOS 

	Pracovná cesta sa uskutočnila s cieľom získať ďalšie potrebné informácie o edukácii a dodržiavaní Kódexu. Ako člen edukačnej skupiny expertov patriacej pod Monitorovaciu skupinu T-DO Rady Európy som sa podieľal na príprave dokumentov pre vznikajúcu medzinárodnú normu.

7.	SPÔSOB ZVEREJNENIA SPRÁVY 

Správa je zverejnená na webovej stránke agentúry www.antidoping.sk, jej východiská budú priebežne prezentované na pracovných stretnutiach zameraných na aktualizáciu a rozvoj Národného antidopingového programu. 

Vypracoval: 	
MUDr. Ľubomír Gulán

Súhlasíme so zverejnením správy na webovej stránke Antidopingovej agentúry SR.

Bratislava, 14. 3. 2018

Schválil:	Mgr. Žaneta CSÁDEROVÁ, PhD.